text: Sønderjyske lavede tre mål på 15 minutter og overvandt målmandsdrop
  18 september 2016 kl. 11.52
  Sønderjyske var bagud 0-2 efter første halvleg, men scorede tre hurtige mål i starten af anden halvleg - og vandt! 
  Endelig fik Sønderjyske sæsonens første superligasejr, da de idag mødte FC Nordsjælland. Indtil i dag havde de spillet fem uafgjorde og tre tabte kampe. 
  I jagten på en sejr havde Sønderjyske-træner Jakob Michelsen valgt at skifte ud på målmandsposten, hvor Marin Skender efter flere fejl var bænket, mens Lukas Fernandes fik sin debut for klubben efter skiftet fra AGF i sommerpausen.
  Debuten blev dog et sandt mareridt for den 23-årige målmand, der så skidt ud ved FC Nordsjællands første mål, og ved det andet leverede, hvad der må betegnes som et klokkeklart drop.
  Da der blev fløjtet til pause, var Sønderjyske derfor bagud 0-2, men da de kom tilbage fra pause skulle det kun tage Sønderjyske 15 minutter at score tre mål og dermed trods målmandens modgang en sejr på 3-2.
  Med dagens sejr rykker Sønderjyske op på tiendepladsen.
  Sønderjyskes tre målscorerer var:
  Mikael Uhre, 48'
  Janus Drachmann, 55'
  Kees Luijckx, 64'
  